zacpapo pancreolanu
uzivamtri dny dvakrat denne pancreolan 2 tablety a nyni mam zacpu,je to mozne
Dobrý deň,
Ďakujeme za vašu otázku. Medzi vedľajšie účinky lieku Pancreolan Forte s neznámou frekvenciou výskytu patrí aj črevná nepriechodnosť a zápcha.
Ak uvedený liek užívate na základe odporúčania lekára, je potrebné ho o týchto ťažkostiach informovať. Lekár po zhodnotí závažnosti určí ďalší postup alebo upraví dávkovanie lieku.
V prípade, že ste Pancreolan Forte začali užívať samovoľne, odporúčam zmenu dávkovania. Liek užívajte iba jednorazovo 1-2 tablety pri ťažkostiach po najedení sa. Ak vám takéto užívanie nie je postačujúce alebo bude zápcha naďalej pretrvávať, liek prestaňte užívať a obráťte sa na lekára. Tento liek sa môže užívať dlhodobo len na odporúčanie lekára.
Prajem skorú úľavu od ťažkostí.
S pozdravom
Mgr. Tamara Jakúbeková